Jo van der Eynden

Jo Audun van der Eynden (født 26. mai 1951 i Drammen) er en norsk sakprosaforfatter, oversetter, museumsstyrer og kulturhistoriker oppvokst på Justøya ved Kristiansand. 
Van der Eynden har utgitt flere sakprosabøker om kystkultur og fiske, i tillegg til romanen Bitter te: en roman fra en reise i 1977. Han ledet Bragdøya kystlag fra stiftelsen i 1986 frem til 1994, og har hatt en viktig rolle i utviklingen av Lindesnes fyr og museet på samme sted, samt etableringen av Kystverkmusea som er Kystverkets etatsmuseum.
Han har blitt tildelt flere ulike priser, i 2003 Norges Fiskarlags kystkulturpris og i 2007 Kystenprisen fra Forbundet Kysten. I 2013 mottok Van der Eynden Samferdselsdepartementets Fyrtårnpris som deles ut for arbeid med kystkultur, og statssekretær Hugo Bjørnstad grunnga tildelingen slik: 

Fyrtårnprisen 2013 går til Jo van der Eynden for hans arbeid som kystambassadør. I mer enn 25 år har han jobbet med kystkultur og maritim historie, og Jo van der Eynden er en person vi med rette kan omtale som et fyrtårn for kysten.
Sammen med Tommy Egra, Øivind Berg, Jan Atle Knutsen og Øystein Paulsen fikk han i 2015 Sørlandets litteraturpris for sakprosaboken Sjøørret.


== Bibliografi ==
For en komplett bibliografi, se ekstern lenke til bibliotekets tjeneste1976: Mord i småbyen, forfatter Jean Bolinder, oversatt til norsk fra svensk
1977: Hisao Kimura fra Japan, forfatter Kaj Wilton, illustratør Per-Anders Åstradsson, oversatt til norsk fra svensk, ISBN 82-10-01519-2
1977: Bitter te, roman ISBN 82-10-01476-5
1980: Sønnavær, med Erik Bygstad og Kristin Lindeberg, ISBN 8207007419
1980: Morild: litterær årbok for Agder, med Erik Bygstad og Kristin Lindeberg, ISBN 8207006986
1981: Kystruta Oslo-Bergen, sakprosa, Fabritius
1986: Skagerrak, med Hartvig W. Dannevig, ISBN 82-05-16727-3
1996: Sørlandet i serien Våre vakre hus, med Jiri Havran, innledning av Christian Norberg-Schulz, ISBN 82-467-0007-3
2006: Tradisjonelle fiskeplasser og méd i Oslofjorden og Skagerrakkysten, med Hartvig W. Dannevig, ISBN 978-82-8090-006-7
2008: In the wake of history : maritime heritage of the coast of Agder
2011: Makrell, med Jan Atle Knudsen, Øivind Berg og Øystein Paulsen, ISBN 978-82-92920-19-0
2014: Sjøørret, med Jan Atle Knudsen, Øivind Berg, Tommy Egra og Øystein Paulsen, ISBN 978-82-8316-013-0


== Referanser ==


== Litteratur ==
Flaa, Jørund: «Begge priser til forfattere i Aust-Agder», side 51 i Agderposten 25. april 2015
Forbundet Kysten: «ÅRSMELDING FOR 2007», side 13. Besøkt 29. april 2015.
Fædrelandsvennen: «Litt om Jo» på side 26, 12. august 2006
Lindesnesfyr.no: «Ansatte ved Lindesnes fyr, hvem er hvem?», sist oppdatert 1. april 2014, besøkt 29. april 2015.
Moe, Emma Dahle: «Fikk årets fyrtårnpris» på side 11 i Helgeland Arbeiderblad 14. juni 2014
Myrberg, Tore: «Likte smaken av Risørs kystkultur» på side 8-9 i Aust-Agder blad 11. juni 2013
Norges Fiskarlag: «Fiskarlagets kystkulturpris», sist oppdatert 4. desember 2013, besøkt 29. april 2015
Regjeringen.no (Fiskeri- og kystdepartementet): «Fyrtårnprisen 2013 til Jo van der Eynden», publisert 9. juni 2013, besøkt 29. april 2015.
Tvedestrandsposten: «Hummer ligger på salgstoppen» på side 3, 8. desember 2009


== Eksterne lenker ==
(no) Jo van der Eyndens bibliografi på ask.bibsys.no (Besøkt 29. april 2015)
Jo van der Eynden på Kristiansand biblioteks nettsider
Presentasjon av Jo van der Eynden i Forfatterkatalogen på Forfattersentrums nettsider